Diari Oficial de la Generalitat Valenciana


Sumari del DOGV 4327, del 03-09-2002 (2002/9288)

Informació pública de l'alternativa tècnica de programa d'actuació integrada per al desenvolupament urbanístic de la U.E.2R13.
------------------------------------------------------------------------------------------------------------------------------

### Dades del document

Número de DOGV
:   4327

Data del DOGV
:   03-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9288


Organisme emissor
:   Ajuntament de Vinaròs

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament urbanístic de la U.E.2R13. [2002/Q9288]
  
En data 1 de juliol de 2002, registre d'entrada 009.005, el senyor Jeremías Peris Casajuana, en nom i representació de la mercantil Desarrollo de Objetivos Inmobiliarios e Industriales del Mediterráneo, SL, presenten davant l'ajuntament la documentació per al desenvolupament urbanístic de la unitat d'execució U.E.2R13.
  
La documentació presentada s'ha sotmés a informe tècnic, el qual conclou que la documentació està completa i complix els requisits i el contingut de l'article 32.a i b i 29.4 de la Llei Reguladora de l'Activitat Urbanística 6/1994.
  
Vist el que s'ha exposat, i de conformitat amb el que s'establix en els articles 45 i 46 de la Llei Reguladora de l'Activitat Urbanística, resolc:
  
- Exposar al públic, pel termini de 20 dies en un diari d'informació general i en el Diari Oficial de la Generalitat Valenciana, l'alternativa tècnica de programa d'actuació integrada, presentada pel senyor Jeremías Peris Casajuana, en nom i representació de la mercantil Desarrollo de Objetivos Inmobiliarios e Industriales del Mediterráneo, SL, per al desenvolupament urbanístic de la unitat d'execució U.E.2R13.
  
- Durant el termini de 20 dies hàbils des de la publicació de l'anunci d'informació pública en el Diari Oficial de la Generalitat Valenciana, darrera publicació de l'edicte, qualsevol persona interessada podrà presentar al·legacions i alternatives tècniques a l'exposada al públic, amb el contingut de l'article 32.a i b de la Llei Reguladora de l'Activitat Urbanística, al Registre General de l'ajuntament.
  
- Així mateix, qualsevol persona interessada podrà presentar en plica tancada proposicions juridicoeconòmiques durant els cinc dies hàbils següents al venciment del termini indicat amb anterioritat.
  
- Els terminis anteriorment assenyalats es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
- L'acte d'obertura de pliques es farà en la següent data hàbil a la conclusió del termini per a presentar-les a l'ajuntament.
  
- Durant tot el procediment podran ser objecte de consulta a l'ajuntament, les al·legacions i alternatives tècniques que s'hi presenten. Així mateix, totes les actuacions podran ser objecte de consulta i al·legacions per la persona interessada durant els 10 dies següents al d'obertura de pliques.
  
Cosa que es fa pública perquè se'n prenga coneixement, als efectes indicats anteriorment, i els establits en l'article 57 de la Llei Reguladora de l'Activitat Urbanística, la present informació pública val també de comunicació als propietaris de sòl i titulars de drets afectats desconeguts, amb domicili o parador desconegut o insuficient per a poder practicar l'avís o que no s'hi puga practicar, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.